Downloaded from YTS.MX
Official YIFY movies site: YTS.MX
‎(“ความตายและหน้าที่ของผู้ขี่ม้าของราชา ‎จะบรรลุผลได้เมื่อผ่านการปลุกเร้าผ่านดนตรี)
‎(จากห้วงหุบเหวแห่งการเปลี่ยนแปลงเท่านั้น” ‎โวเล โซยินกา)
‎(NETFLIX ขอเสนอ)
‎(ดัดแปลงจากบทละครเวทีเรื่อง ‎ความตายและหน้าที่ของผู้ขี่ม้าของราชา)
‎(อ้างอิงจากเหตุการณ์จริงในโอโย ไนจีเรีย ‎ระหว่างสงครามโลกครั้งที่สอง ค.ศ.1943)
‎มาแล้ว…
‎เอเลซิน โอบามาที่นี่แล้ว
‎ผู้แต่งองค์บรรจงพร้อมพรักอยู่เสมอ
‎คนรักของหญิงทุกคน
‎คนรักแห่งชีวิต แห่งสิ่งงดงาม ‎ผู้ที่ติดตามราชาผู้วายชนม์
‎บนเส้นทางสู่โลกหลังความตาย ‎เอเลซิน โอบาที่มีนามเหมือนบรรพบุรุษ
‎เขาคือชนพื้นเมืองอาณาจักรโอโยตัวจริง ‎ผู้รู้จักท่วงทำนองของเชเกเร
‎อาศัยอยู่ในเคหสถานแห่งซิยานโบลา ‎สายเลือดแห่งโอลูกวากู
‎ลาดิกโบลูแห่งลัทธิโอโรจากหมู่บ้านอติบา ‎แกร่งดั่งหินสองก้อนที่บดอีลูโบ
‎เขาต้องติดตามราชาผู้วายชนม์ไป ‎พระราชาจะได้ไม่ตกอยู่ในความมืดมิด
‎เสวยสุขเยี่ยงราชาต่อไป
‎โอ้ เอเลซิน
‎ผู้กล้ากำลังดื่มด่ำกับชีวิต ‎เสวยสุขเปี่ยมล้นอารมณ์หมาย
‎บ้านของบิดาปาปาของเรา
‎เหมือนดั่งวังของพระราชา
‎ผู้กล้ากำลังดื่มด่ำกับชีวิต ‎เสวยสุขเปี่ยมล้นอารมณ์หมาย
‎บ้านของปาปาของเรา ‎เหมือนดั่งวังของพระราชา
‎ปาปา ขอให้ปาปามีอายุยืนยาว
‎ท่านเจ้าคะ
‎สุขสำราญให้เต็มที่เลยนะเจ้าคะ
‎พวกเจ้าทำอะไรกับข้าเนี่ย
‎ทำให้ข้าประหลาดใจหน่อย สาวๆ
‎เราได้ประจักษ์กับตาตัวเอง
‎สิ่งใดที่ได้ประจักษ์กับตาตัวเอง ‎จะไม่มีวันถูกลืมเลือน
‎เราได้ประจักษ์กับตาตัวเอง
‎เอเลซิน เราได้ประจักษ์กับตาตัวเอง
‎สิ่งใดที่ได้ประจักษ์กับตาตัวเอง ‎จะไม่มีวันถูกลืมเลือน
‎เราได้ประจักษ์กับตาตัวเอง
‎เอเลซิน เสวยสุขเยี่ยงราชาต่อไป
‎สิ่งใดที่ได้ประจักษ์กับตาตัวเอง ‎จะไม่มีวันถูกลืมเลือน
‎- เราได้ประจักษ์กับตาตัวเอง ‎- เอเลซิน
‎เสวยสุขเยี่ยงราชาต่อไป
‎- เอเลซิน เสวยสุขเยี่ยงราชาต่อไป ‎- เอเลซิน ดื่มด่ำกับความสุขตามปรารถนา
‎เฉกเช่นที่โอโยได้ดื่มด่ำ ‎เป็นคนสำคัญของโลกในยามนี้
‎เอเลซิน ดื่มด่ำกับความสุขต่อไป
‎เฉกเช่นที่โอโยได้ดื่มด่ำ ‎เป็นคนสำคัญของโลกในยามนี้
‎เอเลซิน ดื่มด่ำกับความสุขต่อไป
‎เราจะนำพาปาปาของเรา ไปสู่ชีวิตหลังความตาย
‎ใครไม่ชอบใจก็จงหลีกลี้หนีไป
‎เราจะร่วมทางไปส่งปาปาของเรา ‎ไปยังชีวิตหลังความตาย
‎นำพาปาปาไปสู่ชีวิตหลังความตาย
‎ใครไม่ชอบใจก็จงหลีกลี้หนีไป
‎เราจะไปส่งปาปาไปยังชีวิตหลังความตาย
‎เราจะนำพาปาปาของเรา ไปสู่ชีวิตหลังความตาย
‎ใครไม่ชอบใจก็จงหลีกลี้หนีไป
‎สำราญเริงใจ
‎ปาปาเหยียบย่างเข้ามาในเมือง ‎ปาปาเหยียบย่างเข้ามาในตลาด
‎เรามาสำราญเริงใจ
‎สำราญเริงใจ
‎ปาปาเหยียบย่างเข้ามาในเมือง ‎ปาปาเหยียบย่างเข้ามาในตลาด
‎เรามาสำราญเริงใจ
‎ที่ตลาดเป็นยังไงบ้าง
‎สวัสดี ทุกคน
‎เอเลซิน
‎ท่านจะรีบไปไหน อย่างกับไก่ยังไม่แต่งขน
‎ข้าก็จะไปยังที่ที่ไก่ไม่ต้องแต่งขนยังไงละ
‎นี่แหละ ชีวิต
‎เขาได้เจ้าสาวใหม่ ลืมเมียเก่า
‎ไม่ใช่อย่างนั้น โอโลฮุน อียอ
‎วิญญาณของข้าอยู่ที่ตลาดแห่งนี้
‎ทานทนทั้งสุขและเศร้า
‎เห็นพวกผู้หญิงที่กำลังเก็บของกลับบ้านไหม
‎วันนี้จะเป็นวันสุดท้ายที่ข้าจะได้เห็นพวกนางแล้ว
‎ข้าพร้อมไปกับท่านนะ
‎เพียงท่านบอกข้าว่า “โอโลฮุน อียอ ‎บนเส้นทางนี้ เจ้าจะต้องร่วมเดินไปกับข้า”
‎ข้าก็พร้อมตามท่านไป
‎ขอบคุณสำหรับความจงรักภักดี ‎แต่มันไม่อาจทำได้ในโลกใบนี้
‎ตลาดแห่งนี้คือบ้าน
‎เมื่อใดที่ได้อยู่ท่ามกลางผู้หญิงเหล่านี้ ‎ข้าจะรู้สึกอุ่นใจ
‎อยู่ที่นี่แล้วข้ารู้สึกสบายใจเหลือแสน
‎- ปาปา สวัสดีเจ้าค่ะ ‎- สวัสดีเช่นกัน
‎ดีมาก
‎คืนนี้ข้าจะวางหัวลงบนตักของพวกนาง
‎- ปาปา ‎- อย่างนั้นก็ดีสิ
‎และข้าจะหลับใหล
‎สมกับเป็นท่านจริงๆ
‎หยาดเหงื่อของพวกนาง
‎กลิ่นกายพวกนาง
‎กลิ่นครามบนเสื้อผ้าพวกนาง
‎จะเป็นกรุ่นกลิ่นสุดท้าย
‎ที่ข้าจะสูดลมหายใจเข้าไป
‎ก่อนที่ข้าจะไปพบกับบรรพบุรุษของข้า
‎ขอบคุณ ปาปา
‎เราเทิดทูนท่าน
‎คนกรีดน้ำตาลเมา สวัสดี
‎โชคดีเจ้าค่ะ
‎สวัสดี ปาปา
‎- สุขสวัสดี ปาปา ‎- เก่งมากพ่อหนุ่ม ขอบใจนะ
‎เมื่อถึงเวลาอันสมควร
‎เจ้าจะได้เห็นข้าเริงระบำบนทางแคบ
‎ทางที่บรรพบุรุษของข้าเคยก้าวเดิน
‎ข้าตัดสินใจแล้วและจะไม่มีสิ่งใดมายับยั้งข้า ‎จากการไปสู่ชีวิตหลังความตายในค่ำคืนนี้
‎แน่ใจหรือว่าจะไม่มีสิ่งใดมายับยั้ง
‎ไม่มีสิ่งใดจะมายับยั้งผู้ขี่ม้าของพระราชา
‎เรายกย่องท่านจริงๆ
‎เรารู้ว่าท่านจะไม่ทำให้เราผิดหวัง
‎ข้าจะออกเดินทางไปพบกับพระราชา ‎และอาจารย์ของข้า
‎เรารู้ว่าท่านคือคนผู้ทรงเกียรติ
‎ขอบใจ
‎โลกที่เรารู้จักนั้นมีวันสิ้นสูญ
‎ชีวิตคือเกียรติยศ
‎และมันจะสิ้นสูญเมื่อสิ้นสูญเกียรติยศ
‎สาวพรหมจรรย์กับดวงตาหวานหยดย้อย
‎เข้าใจไหม
‎สาวพรหมจรรย์กับดวงตาหวานหยดย้อย
‎ผมของเจ้านั้นงามงดจนสะกดสายตาเรา
‎สาวพรหมจรรย์กับดวงตาอันหยดย้อย ดวงตาคู่นั้น
‎แทบจะไร้ที่ติ ฟันของเจ้า…
‎ขาววาววับ
‎สะโพกผายไม่ผ่ายผอม
‎ผมของเจ้านั้นงามงดจนสะกดสายตาเรา
‎สาวพรหมจรรย์กับดวงตาหวานหยดย้อย
‎ผมของเจ้านั้นงามงดจนสะกดสายตาเรา ‎สาวพรหมจรรย์กับดวงตาหวานหยดย้อย
‎บอกที สหายข้า
‎สาวพรหมจรรย์กับดวงตาหวานหยดย้อย
‎- ข้ายังอยู่ในโลกนี้ใช่หรือไม่ ‎- ใช่
‎ข้ายังอยู่ในตลาดที่รัก ‎ที่ข้านั้นรักเป็นหนักหนาใช่หรือไม่
‎ใช่
‎- หรือข้าอยู่ในโลกแห่งความตายแล้ว ‎- ไม่ใช่ๆ
‎ข้าได้จากจรเพื่อพานพบ ‎บรรพบุรุษที่ล่วงลับของข้าหรือยัง
‎ยังสิ ไม่ใช่
‎- ข้ายังอยู่ในตลาดใช่ไหม ‎- ใช่
‎ถามทำไมหรือ เอเลซิน
‎ท่านยังอยู่ตรงนี้ ที่บนโลก
‎เสียงที่ท่านได้ยินคือเสียงของโอโลฮุน อียอ ‎มิใช่เสียงของบริวารบนสรวงสวรรค์
‎เอาละ หากเป็นเช่นนั้น
‎บอกข้าทีว่าเทพธิดาแสนงาม ‎ที่ข้าเห็นอยู่ตรงนั้นเป็นใครกัน
‎อิยาโลจา ข้ารู้จักผู้หญิงของท่านทุกคน
‎นางคือใคร
‎เอเลซิน เอเลซิน โอบา
‎พวกเจ้าทุกคนบอกว่าข้าอยู่ที่ไหนนะ
‎ท่านยังมีชีวิตอยู่
‎หญิงงามคนนั้นเพิ่งทำให้ตลาดนี้ ‎เจิดจรัสอย่างที่ไม่เคยเป็นมาก่อน
‎นางหมั้นหมายเพื่อจะแต่งงานแล้ว
‎นางมีชายที่จะแต่งงานด้วยแล้ว
‎อีกเดี๋ยวนางก็จะเข้าพิธีแล้ว
‎ท่านมาบอกเรื่องนี้กับข้าทำไม
‎เอเลซิน ข้าไม่ได้จะพูดให้ท่านเคืองใจหรอกนะ
‎วันนี้เป็นวันของท่าน ทั้งโลกก็เป็นของท่าน
‎แต่ทุกอย่างล้วนมีผลที่จะตามมา
‎ใครบ้างจะไม่อยากเป็นที่จดจำ
‎ท่านไม่อยากให้ข้าได้มีความสุข ‎ในช่วงเวลาสุดท้ายบนโลกใบนี้เหรอ
‎ข้าไม่อยากหอบสัมภาระหนักอึ้งยามต้องไป ‎ข้าอยากเดินทางไกลอย่างสบายตัว
‎ข้าอยากจากไปอย่างเบาตัวเบาใจ
‎พูดอะไรของท่าน ข้าไม่ยักจะเข้าใจ
‎ข้าอยากจากไปอย่างเบาตัวเบาใจ ‎อิยาโลจา ข้าอยากจะเบาตัว
‎ให้ข้าได้ดื่มด่ำกับช่วงเวลาสุดท้ายบนโลก ‎อย่างที่ข้าปรารถนา
‎ข้าอยากไป ‎และทิ้งเมล็ดพืชพันธุ์ของข้าไว้เบื้องหลัง
‎อิยาโลจาผู้กว้างขวาง
‎หล่อเลี้ยงความคิดของท่านได้เสมอ ‎ด้วยคำพูดเพียงไม่กี่คำกับผู้คน
‎หากท่านมีความลับหกประการ ‎จงแบ่งปันเพียงหนึ่ง
‎เพราะคนที่ใกล้ชิดท่านที่สุด ‎คือผู้ที่อาจทำให้ท่านเจ็บช้ำ
‎ทุกคนล้วนมีรอยยิ้มอาบฉาบหน้า
‎แต่มีไม่มากที่จะคอยโอบอุ้มค้ำชู
‎อิยาโลจา มารดาผู้กว้างขวาง
‎เราขอทักทายท่าน
‎เอเลซิน ท่านคือผู้ที่ได้รับเลือก
‎ท่านคือภูตสวรรค์ผู้ได้รับเลือก
‎อย่าใส่ใจผู้มีอารมณ์ร้าย ท่านคือผู้ได้รับเลือก
‎เอเลซิน ท่านคือผู้ที่ได้รับเลือก ‎ท่านคือภูตสวรรค์ผู้ได้รับเลือก
‎เอเลซินอยู่ระหว่างเส้นทาง ‎ไปสู่ชีวิตหลังความตายแล้ว
‎ข้าไม่อาจปฏิเสธคำขอสุดท้ายของเขาได้
‎- ถึงจะอย่างนั้นก็เถอะ ‎- อิยาโลจา
‎มันเสี่ยงเกินไป ข้าจะยอมให้เขาได้ตามที่หวัง
‎อิยาโลจา เด็กสาวคนนี้ ‎หมั้นหมายกับลูกชายของท่านเองนะ
‎ท่านไม่ได้บอกเขาหรือ
‎เขาเป็นลูกของข้า ‎เขาต้องยอมรับฟังความปรารถนาของข้า
‎ข้าให้กำเนิดเขามาไม่ใช่หรือ ‎ความสูญเสียของเขามันชดเชยได้
‎- เอเลซิน โอบา ‎- ปาปา
‎ท่านคือผู้ขี่ม้าของพระราชา
‎แห่งชนเผ่าโบราณของอะลาอาฟิน บุตรแห่งอติบา
‎โอ้ อิยาโลจาผู้น่าเคารพ ผู้กุมอำนาจเหนือทุกสิ่ง
‎ผู้คอยชี้แนะเราด้วยความคิดเปรื่องปราด
‎ขอบคุณมาก ข้าซึ้งใจจริงๆ
‎ไม่ว่าข้าจะหยัดยืนอย่างไร ข้าก็ไม่อาจ
‎เทียบเทียมความยิ่งใหญ่ของท่านได้
‎ขออวยชัย
‎- ทุกคำที่นางพูดถือเป็นกฎ ‎- แบบนั้นดีแล้ว
‎มารดาของข้า ท่านจะว่าอย่างไร ‎ท่านจะตอบรับคำขอของข้าหรือไม่
‎ได้ปลดปล่อยแก่นกลางของท่านบนโลก ‎ในบ้านที่เรารู้จักและรักใคร่ย่อมเป็นเรื่องดี
‎ได้เดินทางอย่างเบาตัวและปลดปล่อย ‎เมล็ดพันธุ์สุดท้ายของท่านไว้กับเราบนโลกนี้
‎โลกที่ท่านได้กำเนิดเกิดมา
‎อิยาโลจา มารดาแห่งเราทุกผู้ทุกนาม
‎เราล้วนเบิกบานใจได้ ‎ด้วยความปราดเปรื่องของท่าน
‎- จริงด้วย ‎- เยี่ยมไปเลย มารดา
‎- เอเลซิน โอบา ‎- อิยาโลจา
‎ท่านสอดส่ายสายตาไปมาอยู่เสมอ
‎ก็ได้ ขออวยพรให้ท่านมีสุข
‎เอาละ นำข่าวดีไปบอกเจ้าสาวคนใหม่ของเรา
‎เตรียมนางให้พร้อมสำหรับพิธีแต่งงานด้วย
‎เอเลซิน โอ้
‎สิ่งที่ท่านพูดล้วนกลายเป็นกฎที่ต้องถือปฏิบัติ
‎อิยาโลจา มารดาแห่งเรา ‎สิ่งที่ท่านพูดล้วนกลายเป็นกฎที่ต้องถือปฏิบัติ
‎ดื่มด่ำความสุขสมเฉกองค์พระราชา
‎อำนาจเป็นของบิดาปาปา
‎บุตรของอะลาอาฟินแห่งอติบา
‎อำนาจเป็นของบิดาปาปา
‎บุตรของอะลาอาฟินแห่งอติบา
‎ตอนแรกท่านไม่อยากให้ข้าแต่งกับนาง
‎ทำไมเล่า ท่านคือคนที่อยากไป “อย่างเบาตัว”
‎ไม่มีปัญหา
‎แต่เมล็ดพันธุ์ที่ท่านอยากปักฝังไว้
‎อย่าปล่อยให้มันเป็นเมล็ดพันธุ์ต้องสาป
‎ท่านหมายความว่าอะไร
‎ก็ได้ ข้าจะไม่เคืองใจ
‎จะขุ่นเคืองทำไม ‎ข้ามิได้ทำตามประสงค์ของท่านหรือ
‎ข้าจะไปขอให้พวกเขาเตรียมห้องหอ
‎แต่มือคู่เดียวกันนี้จะเตรียมผ้าห่อศพให้ท่านด้วย
‎- อิยาโลจา ‎- อะไรหรือ
‎พูดอะไรกัน ต้องตรงไปตรงมาขนาดนี้เลยเหรอ
‎ก็ได้ ไปเตรียมผ้าห่อศพให้ข้าเลย
‎แต่เรียวนิ้วของเจ้าสาวคนใหม่ของข้า ‎ต้องมาปรนนิบัติร่างกายข้า…
‎ตราบกระทั่งข้าได้ไปพบเหล่าบรรพบุรุษ ‎ในชีวิตหลังความตาย
‎เอเลซิน โอบา
‎- ท่านนี่ช่างร้ายนัก ‎- ใช่แล้ว
‎- ก็ได้ เตรียมตัวได้เลย เอเลซิน ‎- ข้าเตรียมพร้อมแล้ว
‎เช่นนั้นก็ดี ดีแล้ว
‎อะไรน่ะ
‎นายนี่เอง อะมูซา
‎แทนที่จะทำเสียงโครมคราม ‎ทำไมไม่เคาะประตูเอาล่ะ
‎คุณพิลคิงส์
‎เป็นอะไรของนาย
‎โอ้ อะมูซา มีอะไรเหรอ
‎คุณผู้หญิง
‎เป็นอะไรของนาย พูดมาสิ
‎ชุดของคุณน่ะ ที่รัก ชุดแฟนซีของเรา
‎ลืมไปสนิทเลย
‎เขาคงแทบช็อกเลย น่าสงสารจัง
‎ไร้สาระน่า เขาเป็นมุสลิม
‎ไม่เอาน่า อะมูซา ‎นายไม่เชื่อเรื่องไร้สาระพวกนี้หรอกใช่ไหม
‎ฉันนึกว่านายเป็นชาวมุสลิมที่ดีซะอีก
‎คุณพิลคิงส์ ผมขอร้องละ
‎คุณคิดอะไรอยู่ถึงได้ไปใส่ชุดนั้น
‎มันมีไว้สำหรับคนตาย ไม่ใช่ให้คนเป็นๆ ใส่
‎โอ้ อะมูซา ทำตัวน่าผิดหวังขนาดนี้ได้ยังไง
‎ฉันออกปากชมนายที่สมาคมเลยนะ
‎“โชคดีจริงๆ ที่เรามีอะมูซา ‎เขาไม่เชื่อเรื่องพิธีกรรมไร้สาระพวกนั้น”
‎แล้วดูนายตอนนี้สิ
‎ท่าน ผมขอร้องละ
‎ถอดออกเถอะ
‎มันไม่เหมาะสมสำหรับคนอย่างท่าน
‎ฉันจะใส่
‎เจนกับฉันพนันไว้แล้วว่าเราจะคว้า
‎รางวัลที่หนึ่งในงานราตรี
‎เพราะงั้นช่วยตั้งสติหน่อย
‎ดูเหมือนนายจะลืมไปนะว่านายเป็นตำรวจ
‎ผู้รับใช้รัฐบาลของฝ่าบาท
‎ทีนี้ก็ตั้งสติแล้วรายงานธุระของนายมา
‎หรือไม่ก็รอรับโทษทางวินัยได้
‎มันเป็นเรื่องความเป็นความตายครับ
‎ผมจะไปข้องแวะ ‎กับคนที่ใส่ชุดของคนตายได้ยังไง
‎ก็เหมือนพูดจาต่อต้านรัฐบาล ‎กับคนที่ใส่เครื่องแบบตำรวจ
‎ผมค่อยกลับมาใหม่แล้วกัน
‎เดี๋ยวนี้!
‎โธ่ อะมูซา
‎ใส่ชุดนี้แล้วมันมีอะไรต้องกลัวเหรอ
‎เราเอาชุดพวกนี้ ‎มาจากผู้นำลัทธิเอกุนกุนเจ้าปัญหา
‎ที่ถูกจับเมื่อเดือนก่อน
‎ถ้าตอนนั้นของขลังพวกนี้ทำอะไรนายไม่ได้
‎แล้วทำไมตอนนี้มันจะทำอะไรนายได้ ‎กะอีแค่มองมันเฉยๆ
‎คุณผู้หญิงครับ
‎ผมจับผู้นำลัทธิที่สร้างปัญหา
‎แต่ผมไม่แตะต้องชุดหน้ากาก ‎ผมไม่ปรามาสพวกมันหรอก
‎ผมปฏิบัติกับชุดหน้ากากด้วยความเคารพ
‎เขียนรายงานหรืออะไรก็ตามของนาย ‎ไว้บนกระดาษ
‎แล้วรีบออกไปจากที่นี่ซะ
‎ไปกันเถอะ เจน
‎เจน!
‎กำลังจะไปค่ะ ที่รัก ฉันใกล้เสร็จแล้ว
‎ไม่ต้องสนใจเรื่องนั้น แค่ฟังนี่ดูนะ
‎อะไรคะ
‎รายงานของอะมูซา
‎“ผมต้องรายงานว่าจากข้อมูลที่ได้รับมา
‎หัวหน้าผู้เป็นคนสำคัญคนหนึ่ง
‎มีชื่อว่าเอเลซิน โอบา
‎จะปลิดชีพตัวเองในคืนนี้ ‎อันเป็นผลมาจากประเพณีพื้นเมือง
‎เพราะเรื่องนี้ถือเป็นการละเมิดกฎหมาย
‎ผมจะรอคำสั่งต่อไปอยู่ที่สถานี จ่าอะมูซา”
‎ฉันได้ยินว่า “ปลิดชีพตัวเอง” เหรอ
‎เขาหมายถึงการฆาตกรรม
‎หมายถึงพิธีกรรมฆาตกรรมเหรอ
‎ต้องใช่แน่
‎งั้นเราก็จะไม่ได้ไปร่วมงานราตรีเลยสิ
‎ไม่ ไม่ใช่ ไม่
‎ผมจะสั่งให้คนไปจับเขา ทุกคนที่เกี่ยวข้องด้วย
‎ในฐานะพ่อแม่คู่หมั้นของลูกชายข้า
‎ข้าอยากให้พวกเจ้ามั่นใจ
‎คืนนี้บรรพบุรุษของเราได้พูด
‎และเราตัดสินใจจะเติมเต็ม ‎ความปรารถนาสุดท้ายบนโลกใบนี้ของเอเลซิน
‎เขาพร้อมจะไปพบบรรพบุรุษของเขาแล้ว
‎ลูกสาวของเจ้าจะเป็นผู้ที่ได้รับ ‎เมล็ดพันธุ์ของเอเลซิน
‎สายเลือดที่เปี่ยมความกล้าหาญ
‎และความแข็งแกร่งของวงศ์ตระกูลของเขา
‎ข้าอยากให้เรานบนอบในเกียรตินี้
‎มารดา เตรียมลูกสาวของเจ้า ‎ให้พร้อมรับเอเลซิน
‎บิดา
‎เราจงยินดีปรีดา
‎ที่ได้บรรลุความปรารถนาของบรรพบุรุษ
‎อะคานนี
‎เจ้าคือลูกคนโตของข้าและข้าคือมารดาของเจ้า
‎มองไปรอบๆ สิ
‎ทุกอย่างที่เจ้าเห็นคือของของเจ้า ‎หรือแม้แต่มากกว่านั้นก็ด้วย
‎ให้เกียรติข้า
‎และเชื่อมั่นในบรรพบุรุษของเรา
‎คืนนี้ชายผู้ทรงเกียรติ ‎จะไปโอภาปราศรัยพวกเขา
‎- เหตุใดเราจึงมารวมตัวกัน ณ ที่แห่งนี้ ‎- เพื่อเฉลิมฉลองการแต่งงาน
‎ข้าถามว่าเหตุใดเราจึงมารวมตัวกัน
‎เพื่อเฉลิมฉลองการแต่งงาน
‎- ให้ลูกปัดได้ขยับเขย่าตามท่วงทำนอง ‎- เพื่อเฉลิมฉลองการแต่งงาน
‎- ลูกปัดที่เอวโยกย้ายตามจังหวะทำนอง ‎- เพื่อเฉลิมฉลองการแต่งงาน
‎- ให้ลูกปัดได้ขยับเขย่าตามท่วงทำนอง ‎- เพื่อเฉลิมฉลองการแต่งงาน
‎ท่านขอรับ
‎เข้ามาสิ โจเซฟ
‎ฉันไม่รู้ว่านายไปเรียนรู้ ‎เรื่องกาลเทศะพวกนี้มาจากไหน
‎มานี่สิ
‎ท่านขอรับ
‎คืนนี้ในเมืองเขาจะมีอะไรกันเหรอ
‎คืนนี้หรือขอรับ
‎ท่านหมายถึงผู้นำที่จะปลิดชีพตัวเองหรือ
‎หมายความว่าอะไรที่ว่าปลิดชีพตัวเอง
‎หมายความว่าเขาจะฆ่าใครคนนึงใช่ไหม
‎เขาไม่ได้จะฆ่าใครขอรับ
‎และไม่มีใครจะฆ่าเขาด้วย ‎เขาแค่จะตายไปเฉยๆ
‎ตายเหรอ ไม่มีใครแค่ตายไปเฉยๆ
‎มันคือระบินเมืองของชาวบ้าน
‎ราชาวายชนม์ไปเมื่อเดือนก่อน ‎คืนนี้ก็เป็นวันฝังศพเขา
‎แต่ก่อนที่จะฝังเขาได้ เอเลซินก็ต้องตายก่อน
‎เขาจะได้ร่วมเดินทางไปสวรรค์กับราชา
‎ดูเหมือนชะตาฟ้าลิขิตให้ผม
‎ปะทะกับเขาคนนี้บ่อยกว่าผู้นำคนไหน
‎คนที่ได้ชื่อว่าเป็นผู้นำคนขี่ม้าของราชา
‎ไซม่อน มันมีอะไรเหรอ
‎เขาคือผู้นำคนที่ผมเคยมีเรื่องด้วย ‎เมื่อสามหรือสี่ปีก่อนนี่แหละ
‎ผมเสนอจะส่งลูกชายเขา ‎ไปเรียนหมอที่อังกฤษ จำได้ไหม
‎ตอนนี้ฉันจำได้แล้ว หนุ่มน้อยที่อ่อนไหวเป็นที่สุด
‎เขาชื่อว่าอะไรนะ
‎โอลุนเด
‎แต่ตาแก่นอกศาสนานี่อยากให้เขาอยู่และสืบทอด
‎ประเพณีของตระกูล
‎ผมไม่เข้าใจที่เขาเอะอะโวยวายเลย ‎ผมแทบต้องช่วยเด็กคนนี้
‎ให้หนีจากการถูกกักขัง
‎และส่งเขาขึ้นเรือเที่ยวต่อไปเลย
‎เป็นเด็กที่ฉลาดที่สุด ปราดเปรื่องมาก
‎เด็กหนุ่มที่อ่อนไหวง่ายเป็นที่สุด
‎เขาจะได้เป็นหมอชั้นหนึ่ง
‎เขามุ่งมั่นจะทำให้ได้
‎ตราบใดที่เขาต้องการให้ผมช่วย ‎ผมก็พร้อมตอบสนอง
‎เรามารวมตัวกันที่นี่เพื่อดื่มน้ำตาลเมา
‎สิ่งที่พูดคุยกันระหว่างเรา ‎ควรถูกฝังอยู่แค่เพียงตรงนี้
‎เรามารวมตัวกันที่นี่เพื่อดื่มน้ำตาลเมา
‎ใครช่างหาญกล้ามาดึงตัวข้า ‎จากความสนุกสุขสมของค่ำคืนนี้
‎นี่ฉันเอง เพื่อนของนายไง
‎- ฉันเพิ่งมาถึง ‎- โอลุนเด
‎ชายผู้ทิ้งเราไปอังกฤษกลับมาแล้ว ‎กลับมาได้ทันเวลาพอดี
‎โดยไม่บอกกันล่วงหน้าด้วยหรือ
‎- หรือเจ้ามีญาณทิพย์หยั่งรู้ ‎- ไม่ใช่หรอก
‎ฉันเป็นแค่หมอเฉยๆ
‎ช่วยเรียกว่าหมอโอลุนเดด้วย
‎โอลุนเด
‎ได้ยินว่าราชาของเราจากไปเมื่อเดือนก่อน
‎คืนนี้มีพิธีแต่งงานเหรอ
‎โอลุนเด เจ้ารู้จักบิดาของเจ้าดีกว่าใคร
‎เขาจะแต่งงานเหรอ
‎คืนนี้น่ะเหรอ
‎เพียงแต่จะยิ่งจมดิ่งสู่หนี้สิน
‎โจเซฟ
‎ขอรับ นายท่าน
‎นั่นมันเสียงกลองอะไรกัน
‎ผมก็ไม่ทราบขอรับ
‎หมายความว่ายังไง “ไม่ทราบ”
‎นายเพิ่งจะเปลี่ยนศาสนามาได้แค่สองปี
‎อย่าบอกนะว่าน้ำศักดิ์สิทธิ์บ้าบอคอแตกนั่น ‎ลบความทรงจำ
‎เรื่องชนเผ่านายไปหมด
‎นายท่าน
‎- คุณก็ทำไปจนได้นะ ‎- ผมไปทำอะไร
‎ฟังนะ โจเซฟ บอกฉันที เสียงกลองนั่น
‎เกี่ยวข้องกับการตาย ‎หรืออะไรทำนองนั้นหรือเปล่า
‎คุณผู้หญิง ผมก็พยายามจะบอกนะขอรับ
‎ผมไม่แน่ใจ
‎มันฟังดูเหมือนความตายของผู้นำผู้ยิ่งใหญ่
‎แต่ก็ฟังดูคล้ายพิธีแต่งงาน ‎ของผู้นำผู้ยิ่งใหญ่ด้วยขอรับ
‎ผมสับสนจริงๆ ขอรับ
‎ไซม่อน เราต้องพลาดงานราตรีนี้แน่นอนแล้ว
‎ไร้สาระน่า
‎นี่คือความสนุกที่แท้จริงครั้งแรก ‎ที่สมาคมชาวยุโรปจัดขึ้น
‎ในรอบปีกว่า
‎ผมไม่มีทางพลาดงานนี้เด็ดขาด
‎และนี่ยังเป็นโอกาสพิเศษอีกด้วย
‎พิเศษกว่าพิธีการของสมาคมอันหวือหวา ‎สิ้นเปลืองอีกเหรอ
‎แต่คุณไม่รู้ใช่ไหมว่าองค์ชายมายังเมืองนี้
‎พระองค์จะมาร่วมงานราตรีนี้ ‎ด้วยพระองค์เอง และเรา…
‎สตรีแห่งความตายของผมก็จะเป็นผู้คว้ารางวัล
‎หากเล็งเป้าหมายไว้แล้ว ‎ก็ควรเตรียมตัวให้พร้อม
‎เราเพียงแต่จะยิ่งจมดิ่งสู่หนี้สิน
‎คนเฝ้าตลาดผู้อยากจะฟ้องราชาต่อศาล
‎เราเพียงแต่จะยิ่งจมดิ่งสู่หนี้สิน
‎แต่งองค์ทรงเครื่องให้เจ้าสาวคนงาม ‎อย่างพิถีพิถัน
‎แต่งองค์ทรงเครื่องให้เจ้าสาวคนงาม ‎อย่างพิถีพิถัน ภรรยาผู้เป็นที่รัก
‎แต่งองค์ทรงเครื่องให้เจ้าสาวคนงาม ‎อย่างพิถีพิถัน
‎(จับกุมคุณเอเลซินมาคุมตัวไว้ ‎ขังเขาไว้ที่นั่นจนกว่าจะมีคำสั่ง…)
‎ฉันอยากให้นายนำข้อความนี้ ‎ไปส่งให้ถึงมือจ่าอะมูซา
‎เขาน่าจะอยู่ที่สถานี
‎คว้าจักรยานแล้วรีบปั่นไปให้ถึง
‎ฉันหวังให้นายกลับมาภายใน 20 นาทีเป๊ะๆ นะ
‎- ชัดเจนไหม ‎- ขอรับ นายท่าน
‎เจนสุดที่รัก เราน่าจะรีบแต่งตัวกันได้แล้วนะ
‎ข้าหลวงประจำรัฐอื่นๆ คงพากันอิจฉาเรา
‎ให้ภรรยาคนแรกดึงดูดภรรยาคนใหม่เข้าไปใกล้
‎เพราะว่าท่านมีอาวุโสสูงกว่า
‎ภรรยาคนแรกดึงดูดอะโมเกเข้าไปใกล้ ‎เพราะว่าท่านมีอาวุโสสูงกว่า
‎ท่านอยู่จุดนี้มาก่อน
‎เพราะว่าท่านมีอาวุโสสูงกว่า
‎ท่านอยู่จุดนี้มาก่อน
‎ภรรยาคนแรกดึงดูดอะโมเกเข้าไปใกล้
‎เพราะว่าท่านมีอาวุโสสูงกว่า
‎เอเลซิน ดื่มด่ำกับความสุขต่อไป
‎เฉกเช่นที่โอโยได้ดื่มด่ำ ‎เป็นคนสำคัญของโลกในยามนี้
‎เอเลซิน ดื่มด่ำกับความสุขต่อไป
‎เฉกเช่นที่โอโยได้ดื่มด่ำ ‎เป็นคนสำคัญของโลกในยามนี้
‎เอเลซิน ดื่มด่ำกับความสุขต่อไป
‎เฉกเช่นที่โอโยได้ดื่มด่ำ ‎เป็นคนสำคัญของโลกในยามนี้
‎โอ้ เจ้าบ่าวของพิธีในวันนี้
‎ดื่มด่ำกับความสุขของท่านต่อไป ‎สามีที่รักของอะโมเก
‎เอเลซิน ดื่มด่ำกับความสุขต่อไป
‎เฉกเช่นที่โอโยได้ดื่มด่ำ ‎เป็นคนสำคัญของโลกในยามนี้
‎- เอเลซิน ดื่มด่ำกับความสุขต่อไป ‎- เอเลซิน ดื่มด่ำกับความสุขต่อไป
‎เชิญทำกับข้าได้ตามอำเภอใจ โอ้ เอเลซิน
‎เฉกเช่นที่โอโยได้ดื่มด่ำ ‎เป็นคนสำคัญของโลกในยามนี้
‎ข้าไม่ดีพอจะปรากฏกายต่อหน้าท่าน
‎เอเลซิน ดื่มด่ำกับความสุขต่อไป
‎เฉกเช่นที่โอโยได้ดื่มด่ำ ‎เป็นคนสำคัญของโลกในยามนี้
‎เอเลซิน ดื่มด่ำกับความสุขต่อไป
‎อะมูซา สวัสดี
‎- ยินดีๆ ‎- ไม่ต้องทักทายข้า
‎หลีกทางให้ข้าเข้าไปด้วย
‎ข้ามาด้วยกิจของทางการ
‎ท่านจะไปไหนหรือ อะมูซา
‎ข้างในนั้น เพราะข้ารู้ว่าเขาอยู่ในนั้น
‎ใครหรือ
‎ผู้ที่เรียกตัวเองว่าเอเลซิน โอบา
‎อะมูซา ท่านไม่เข้าใจ
‎มันไม่ใช่ว่าเขาเรียกตัวเองว่าเอเลซิน โอบา ‎สายเลือดเครือญาติของเขาก็เช่นกัน
‎เพราะบิดาของเขาก็ได้ชื่อนั้น ‎ลูกผู้กำเนิดเกิดตามเขาก็จะได้ชื่อนั้นเช่นกัน
‎ฟังนะ คนขาวของท่าน ‎ไม่สามารถทำอะไรได้ในเรื่องนี้
‎เดี๋ยวก่อน
‎มิใช่มหาสมุทรเดียวกันหรือ ‎ที่จรดผืนแผ่นดินของเราตรงนี้
‎ที่ไปถึงผืนดินของพวกคนผิวขาว
‎ผืนเดียวกัน
‎อะมูซา ไปบอกคนขาวของท่านเถิด
‎บอกเขาว่าเขาอาจซ่อนบุตรของเราได้
‎นานเท่าที่เขาต้องการ
‎แต่เมื่อถึงเวลาอันเหมาะสม
‎มหาสมุทรผืนเดียวกัน ‎ก็จะนำเขากลับมาคืนสู่พวกเรา
‎รัฐบาลอังกฤษบอกว่า “พอที”
‎กิจกรรมอันผิดกฎหมายทั้งหมดนี้ก็ต้องเป็นอันยุติ
‎แล้วใครจะมายุติมันหรือ อะมูซา
‎ท่านหรือ
‎ท่านไม่เข้าใจ คืนนี้บิดาปาปาของเรา
‎ปาปาของเรา
‎- สามีของเรา ‎- สามีของเรา
‎จะแสดงให้เห็นว่าเขานั้นอยู่เหนือกฎหมาย ‎แปลกประหลาดทุกข้อในดินแดนนี้
‎ใช่แล้ว
‎ฟังนะ จะไม่มีอะไรเกิดขึ้นในคืนนี้หรือวันไหนๆ
‎มันถือเป็นเป็นความงมงาย ‎และเป็นอาชญากรรมต่อใครก็ตามที่ลงมือทำ
‎พ่นภาษาอังกฤษขนาดนั้น ‎ระวังอย่ากัดลิ้นตัวเองเสียก่อนล่ะ
‎มารดาของเรา เชิญเจ้าค่ะ
‎อะมูซา
‎เหตุใดจึงมาทำลายความสุขของคนอื่นถึงที่นี่
‎ความสุขตัวเองยังไม่มีปัญญาทำลายเลย
‎อิยาโลจา ข้าดีใจนะที่ได้เจอท่าน
‎ท่านรู้จักข้านี่ ท่านก็รู้ว่าข้าไม่ใช่พวกตัวปัญหา
‎แต่หน้าที่ก็คือหน้าที่
‎ข้ามาที่นี่เพื่อจับกุมเอเลซิน โอบา
‎ผู้วางแผนจะปลิดชีพตัวเอง ‎ซึ่งเป็นการขัดต่อกฎหมาย
‎บอกผู้หญิงเหล่านี้ให้หลีกทาง ‎แล้วปล่อยให้ข้าได้เข้าไปด้วย
‎แล้วเจ้าล่ะ
‎เจ้ามีสิทธิ์อะไรมาขัดขวาง ‎ไม่ให้ผู้นำของเราทำหน้าที่ของเขา
‎หน้าที่เหรอ
‎มันคือหน้าที่ประเภทไหนกัน อิยาโลจา
‎หน้าที่แบบไหนกันหรือ อะไรกันนะ
‎ผู้ชายกับเจ้าสาวคนใหม่ของเขา ‎จะมีหน้าที่อื่นใดได้อีก
‎อิยาโลจา นี่เป็นพิธีแต่งงานเหรอ
‎อะมูซา
‎ไม่ว่าพวกคนขาว ‎จะล้างสมองเจ้าให้กลายเป็นอะไร
‎เขาได้ยับยั้งเจ้า ‎จากการหาเจ้าสาวให้ตัวเองด้วยไหม
‎ต่อให้เจ้าเองไม่มี แต่เจ้านายของเจ้า ‎ก็ไม่ได้มีหรอกหรือ ภรรยาน่ะ
‎ไปถามเขาดูสิ เขาจะได้บอกเจ้า
‎- อิยาโลจา นี่ไม่ใช่พิธีแต่งงาน ‎- จริงเหรอ
‎สำหรับเจ้ามันอาจดูไม่เหมือนพิธีแต่งงาน
‎แต่ไปถามเจ้านายของเจ้าดูว่าเขาจะทำยังไง
‎ถ้าเขาถูกยับยั้งขัดขวางไม่ให้ทำ ‎ในสิ่งที่จำเป็นต้องทำในคืนวิวาห์ของเขาเอง
‎อิยาโลจา ผมบอกว่านี่มันไม่ใช่พิธีแต่งงาน
‎อ๋อ อะมูซา ตอนนี้ข้าเข้าใจเจ้าแล้ว
‎เจ้าอยากเห็นกับตาสินะ
‎เจ้าคงอยากเห็นจะๆ สินะ ‎ว่าหญิงสาวเสียพรหมจรรย์อย่างไร
‎บางทีภรรยาของเขาก็อาจยังรอให้เขาเรียนรู้อยู่
‎อิยาโลจา…
‎จริงด้วย
‎บอกเหล่าสตรีของท่านว่าอย่าปรามาสข้า
‎ตลกสิ้นดี
‎- พวกนางไม่ควรดูถูกข้า หากพวกนางทำ… ‎- แล้วท่านจะทำอะไร
‎- ข้าจะทำให้พวกนางเจอปัญหาใหญ่แน่ ‎- พอทีเถอะ อะมูซา
‎- ตำรวจ ‎- ท่านมันตัวตลก
‎ดูสิ ไหนว่าจะทำให้เราเจอปัญหาไง
‎มารดา
‎ไล่ตามมัน
‎สั่งสอนมันให้สาสม
‎เล่นงานให้หนักเลย ตีให้ตาย
‎จัดการเลย ตีมัน
‎ไร้สาระสิ้นดี!
‎พูดจาน่าขัน
‎ดูเถิด
‎ดูเถิด มารดาที่รัก
‎รับมันไป
‎มารดาที่รักรับมันไป
‎ความเป็นหนึ่งเดียวของร่างกาย ‎ความเป็นหนึ่งเดียวของจิตวิญญาณ
‎ความเป็นหนึ่งเดียวอันน่ายินดี
‎รับมันไป
‎ดูเถิด
‎ดูเถิด มารดาที่รัก
‎รับมันไป
‎มารดาที่รักรับมันไป
‎ความเป็นหนึ่งเดียวของจิตวิญญาณ
‎ความเป็นหนึ่งเดียวอันน่ายินดี
‎รับมันไป
‎มารดาของหญิงพรหมจรรย์ผู้งดงาม
‎รับไป
‎นี่มิใช่เพียงเลือดพรหมจรรย์
‎นี่คือการเป็นหนึ่งเดียวของชีวิต ‎และเมล็ดพันธุ์แห่งการข้ามผ่านของข้า
‎มันคือวิญญาณของข้า
‎หยาดหยดสุดท้ายจากร่างกายข้า
‎และคำมั่นแห่งชีวิตในอนาคต ‎ที่ข้าทิ้งไว้ยามจากไปพบบรรพบุรุษ
‎เจ้าสาวนั้นควรค่า
‎โอ้ โอกุน!
‎โอ้ โอกุน เจ้ากินหมา
‎ลากาเย เรานำอาหารมาให้แล้ว
‎เขาผู้ซึ่งมองหาเงินตรา ให้เขาได้เจอเงินตรา
‎เขาผู้ซึ่งมองหาทารก ให้เขาได้เจอทารก
‎เพราะโอกุนมีให้ทั้งเงินตรา ทารกและความสุข
‎ลากาเย บิดาของข้า
‎เขาอยู่ที่นี่และทุกหนแห่ง
‎โอกุนคือทวยเทพ อย่าตระบัดสัตย์ต่อเขา
‎เวลาใกล้เข้ามาแล้ว
‎ผู้ยิ่งใหญ่จะเดินทางสู่ที่พำนัก
‎ทักทายเหล่าบรรพบุรุษของเรา
‎ผู้ยิ่งใหญ่จะเดินทางสู่ที่พำนัก
‎ช้างสารล้มและไม่อาจลุกยืน
‎ทายาทแห่งชายสวมหน้ากากผู้ยิ่งใหญ่
‎เขาจากไปอย่างมีเกียรติ เปี่ยมศักดิ์ศรี
‎ยอดชายผู้น่านับถือ ชายสวมหน้ากากผู้ยิ่งใหญ่
‎โอ้ ช่างโศกา
‎ผู้ยิ่งใหญ่จะเดินทางสู่ที่พำนัก
‎ผู้ยิ่งใหญ่ได้ออกเดินทาง ‎ตามหาช้างสาร การเดินทางสู่พงพี
‎- ตามหากระบือก็เดินทางสู่พงไพร ‎- ตามหาใบไม้แห้งก็ไปใต้ต้นไม้ใหญ่
‎ช้างสารล้มและไม่อาจลุกยืน ‎กล่าวคำลาราชาผู้ยิ่งใหญ่
‎เราพบกันได้เพียงในภาพฝัน
‎หมาของราชาตายแล้ว
‎และม้าของราชาก็ติดตามเจ้านายของมันไป
‎ช้างสารล้ม
‎และไม่อาจลุกยืน
‎มันหลับลงดั่งขุนเขาใหญ่
‎ช้างสารล้ม
‎และไม่อาจลุกยืน
‎มันหลับลงดั่งขุนเขาใหญ่
‎บิดาของโอลาจูโมเก
‎ได้เข้าไปยังอุโมงค์ถ้ำในพื้นดิน
‎ช้างสารล้ม
‎และไม่อาจลุกยืน
‎มันหลับลงดั่งขุนเขาใหญ่
‎งานวิวาห์ของเรายังไม่เสร็จสมบูรณ์
‎จนกว่าข้าจะตาย โอกาสนี้จึงจะสมบูรณ์
‎รอกับข้าจนกว่าจะถึงตอนนั้น
‎ผู้ขับร้องแซ่ซ้องสรรเสริญ ‎โปรดแสดงการให้เกียรติข้าเป็นครั้งสุดท้าย
‎ที่นี่คือที่ที่ข้าเลือก
‎เพื่อจากโลกใบนี้ไป
‎ที่ที่ข้าได้รู้จักความรัก
‎และเสียงหัวเราะ ไม่ใช่ในพระราชวัง
‎โปรดให้เกียรติข้า
‎บางคนอาจพอใจที่สุริยาไม่โผล่พ้นขอบฟ้า
‎แต่มันยังคงสาดแสงอยู่ดี
‎ในสายตาของบุคคลอื่น
‎พิรุณไม่ควรหยาดหยด
‎แต่มันก็ตกลงมาอยู่ดี
‎โชคชะตาของใครก็ล้วนต้องมาถึงตามนั้นอยู่ดี
‎วิญญาณของข้าพร้อม…
‎จะไปเป็นผู้นำทางของราชาแล้ว
‎ฝ่าบาท รัฐบาลขอต้อนรับฝ่าบาท
‎กระหม่อมขอแนะนำภรรยา อลิซ
‎- สวัสดี ‎- เชิญพ่ะย่ะค่ะ
‎ขอแนะนำให้รู้จักคุณผู้หญิงไทโว อาบิโอเย
‎และพี่สาวของเธอ คุณผู้หญิงโบลา อาดีโกเก
‎ขอบพระทัยเพคะ
‎ถวายบังคมเพคะ
‎- ไนจีเรียยินดีต้อนรับเพคะ ‎- ขอบคุณมาก
‎สวัสดี
‎คุณผู้หญิง
‎สวัสดี ยินดีที่ได้พบนะ
‎สวัสดี
‎- สวัสดี ‎- พ่ะย่ะค่ะ
‎ยินดีที่ได้พบ
‎สวัสดี สุภาพบุรุษ
‎เลวร้ายอะไรขนาดนี้
‎นี่หรือคือคนที่เราโค้งคำนับ
‎ท่านข้าหลวงประจำรัฐกับภรรยา
‎บ้านนอกซะเหลือเกิน
‎ข้าพร้อมจะออกเดินทางสู่ถิ่นพำนัก ‎สู่ชีวิตหลังความตาย
‎เอเลซิน อะลาอาฟิน ได้ยินข้าหรือไม่
‎ถึงพลบบรรจบค่ำ ได้เวลาจะจากจร
‎เอเลซิน อะลาอาฟิน ‎ได้ยินเสียงเพรียกของข้าหรือไม่
‎ถึงพลบบรรจบค่ำ
‎ถึงพลบบรรจบค่ำ ได้เวลาจะจากจร
‎เบาๆ ราชาของข้า
‎เบาๆ
‎หากพระองค์มาไม่ได้ ก็จงบอกหมาของข้า
‎ข้าไม่อาจรอที่ประตูนานเกินไป
‎ถอดเครื่องห่อหุ้มร่างกายไว้ในป่า
‎หมาไม่วิ่งแซงมือที่เคยให้เนื้อมันหรอก
‎เมื่อม้าสลัดคนขี่ตก มันจะหยุดวิ่ง
‎เอเลซิน อะลาอาฟินไม่เชื่อใจในสัตว์
‎สำหรับสาสน์ระหว่างราชากับสหายของเขา
‎ข้าบอกว่าหากท่านพลัดหลง ‎หมาของข้าจะตามหาท่าน
‎เอเลซิน โอบาไม่มีวันพลัดหลง
‎ข้าพร้อมจะออกเดินทางสู่ชีวิตหลังความตาย
‎เอเลซินรู้เส้นทางสู่จุดหมายปลายทาง ‎สุดท้ายแห่งตน
‎ข้าได้ปลดเปลื้องตัวเอง ‎จากความปรารถนาทางโลกแล้ว
‎ยามค่ำใกล้จะมาถึง
‎อย่างที่เห็น มันเขียนไว้ว่า “เรื่องด่วน”
‎ผมจึงถือวิสาสะเปิดเพราะว่า
‎ฝ่าบาททรงสำราญอยู่อย่างที่เห็น
‎ครับ แน่นอนครับ
‎มันแย่อย่างที่เขียนมานั่นไหม มันคือเรื่องอะไรกัน
‎ประเพณีพิลึกของพวกเขาครับ ท่าน ‎ดูเหมือนว่าเพราะราชาตายไป
‎ผู้นำคนสำคัญจึงต้องฆ่าตัวตายตาม
‎ผมได้ส่งอะมูซาไประงับเหตุ
‎ชัดเจนแล้วว่าเขาทำไม่สำเร็จ
‎ขณะที่ผู้ใต้บังคับบัญชาของผมมาเดินลอยชาย
‎ในชุดชนเผ่า ‎และต้องคว้ารางวัลได้อย่างไม่ต้องสงสัยเลย
‎คราวนี้ผมต้องไปทูลฝ่าบาท
‎ว่าห่างออกไปเพียงสามกิโลเมตร ‎มีการใช้ความรุนแรงเกิดขึ้น
‎บางครั้งจ่าอะมูซาก็มักพูดเกินจริงไปครับ
‎เขาดูอับจนหนทางอยู่
‎คุณควรรายงานผมนะ พิลคิงส์
‎ผมเองก็ไม่ทราบมาก่อนจนกระทั่งคืนนี้ครับ
‎ขยันขันแข็งหน่อย พิลคิงส์ ตั้งใจทำงานหน่อย
‎หากเราปล่อยให้เรื่องเล็กน้อยพวกนี้หลุดรอดไป ‎แล้วจะเกิดอะไรขึ้นกับจักรวรรดิ
‎บอกมาสิ เราทุกคนจะไปอยู่ที่ไหนกัน
‎ก็คงนอนหลับอย่างสงบอยู่กับบ้าน
‎พูดว่าอะไรนะ พิลคิงส์
‎จะไม่เกิดเรื่องแบบนี้ขึ้นอีกครับ ท่าน
‎มันต้องไม่เกิด พิลคิงส์ ต้องไม่มีอีก
‎เราควรต้องปกปักรักษาอาณานิคมเอาไว้ ‎ให้ฝ่าบาท พิลคิงส์
‎ไม่ พวกนี้ต้องไม่ใช่ตำรวจพื้นเมืองของเรา
‎นี่คือหัวโจกของการก่อจลาจลเหรอ
‎ท่านครับ พวกเขาคือตำรวจของผม
‎โอ้ ขออภัยด้วย คุณเจ้าหน้าที่
‎พวกคุณดู…
‎ต้องขอบอกว่าเครื่องแบบของพวกเขา ‎ขาดอะไรไปสักอย่าง
‎ผมคิดว่ามันเคยมีผ้าคาดเอวสีสดๆ ด้วยนะ
‎การมีสีสันนิดๆ หน่อยๆ ‎ดึงดูดใจพวกพื้นเมืองได้เสมอจริงไหม
‎เอาละๆ เรามีอะไรกัน รายงานมาได้เลย
‎พอกันทีกับเรื่องงมงายไร้สาระ อะมูซา
‎ไม่งั้นฉันจะจับนายเข้าห้องขังไปหนึ่งเดือน ‎แล้วเอาหมูให้กิน
‎เอาละ ไปจัดการอะไรๆ ซะ พิลคิงส์
‎ไม่ว่าคุณจะทำอะไร ‎อย่าปล่อยให้อะไรๆ มันเกินความควบคุม
‎ใจเย็นเข้าไว้
‎และตั้งใจทำงานต่อไป พิลคิงส์
‎ครับ ท่าน
‎เที่ยงคืนแล้วเหรอ ผมไม่รู้เลยว่าดึกขนาดนั้นแล้ว
‎เอาละ นายสองคนตามมา ไปเร็ว
‎ราตรีสวัสดิ์ครับ คุณผู้หญิง
‎โอ้ อะมูซา
‎โอ้ ไซม่อน
‎นั่นใครน่ะ
‎ผมไม่ได้ตั้งใจจะทำให้คุณตกใจครับ คุณผู้หญิง
‎ผมมาหาท่านข้าหลวงประจำรัฐ
‎เดี๋ยวนะ ฉันรู้จักคุณหรือเปล่า
‎โอ้ ใช่แล้ว
‎คุณคือโอลุนเด หนุ่มน้อยที่ไป…
‎คุณนายพิลคิงส์
‎โชคดีจริงๆ ผมมาตามหาสามีของคุณครับ
‎โอลุนเด ดูคุณสิ
‎เติบโตเป็นหนุ่มน้อยผู้เพียบพร้อมจริงๆ
‎ยิ่งใหญ่แต่เงียบขรึม
‎ดีจังเลย คุณกลับมาเมื่อไร
‎เราเพิ่งพูดถึงคุณไปก่อนหน้านี้เอง ‎คุณเข้ามาได้ยังไงเนี่ย
‎ผมร่วมเดินทางมาพร้อมกับองค์ชาย
‎คุณดู…
‎คุณดูดีมากครับ คุณนายพิลคิงส์
‎จากเพียงเศษเสี้ยวเล็กๆ ที่ผมมองเห็นคุณ
‎ใช่ ชุดนี่ เรียกเสียงฮือฮาได้ดีทีเดียว
‎และไม่ใช่ว่าเป็นแง่ดีเสียทั้งหมดด้วย
‎หวังว่าคุณจะไม่ช็อกนะ
‎ทำไมผมต้องช็อกด้วย
‎ว่าแต่ไม่รู้สึกร้อนบ้างเหรอครับ
‎แต่ล้วนทำด้วยเหตุผลที่ดีนะ
‎เหตุผลที่ดีอะไรเหรอครับ คุณนายพิลคิงส์
‎นี่ งานราตรีนี้และที่องค์ชาย ‎เสด็จมาด้วยตัวเองด้วย ทั้งหมดเลย
‎นั่นเหรอคือเหตุผลที่ดี ‎ในการทำให้หน้ากากบรรพบุรุษเสื่อมเสีย
‎โอ้ สรุปเธอก็ช็อกเหมือนกัน น่าผิดหวังจริงๆ
‎เปล่าครับ ผมไม่ได้ช็อก
‎ลืมแล้วเหรอครับว่าผมอยู่ท่ามกลาง ‎ผู้คนแบบพวกคุณมาสี่ปีแล้ว
‎ผมได้เรียนรู้ว่าพวกคุณไม่เคารพ ‎ในสิ่งที่ตัวเองไม่เข้าใจ
‎คุณกลับมาพร้อมกับความขุ่นเคืองใจสินะ
‎น่าสงสารจริง โอลุนเด เสียใจด้วยนะ
‎ลูกชายของผู้ขี่ม้าของราชาสินะ
‎ใส่สูทแล้วดูดีเชียว
‎ความปรารถนาในหนุ่มสาว ‎ไม่มีทางได้เป็นจริง น้องสาว
‎ได้โปรดเถอะ คุณนายพิลคิงส์ ‎ช่วยไปตามสามีคุณให้ผมหน่อยได้ไหม
‎ผมต้องคุยกับเขา
‎ไซม่อน
‎เขาถูกส่งไปในเมือง ที่นั่นมีปัญหานิดหน่อย
‎คุณมาที่นี่ทำไม
‎ผมได้รับแจ้งว่าราชาจากไปแล้ว
‎ผมมาเพื่อฝังพ่อของผม
‎ค่อยยังชั่ว คุณไม่ต้องเจ็บปวด ‎เพราะเรื่องนั้นแล้ว
‎- ไซม่อนกำลังไปยับยั้งมัน ‎- ผมถึงได้อยากพบเขานี่ไงครับ
‎เขากำลังเสียเวลาเปล่า
‎และเพราะเขาเคยช่วยผมเอาไว้
‎ผมจึงไม่อยากให้เขาเป็นปฏิปักษ์กับชาวบ้าน
‎โดยเฉพาะเมื่อมันไม่ใช่เรื่องอะไรเลย
‎คุณนี่… โอลุนเด ‎ไม่ใช่ว่ามันไม่มีเรื่องอะไรเลยนะ
‎มันไม่มีเหตุผลเอาเลย
‎นี่เป็นอีกข้อบกพร่องซึ่งทำให้พวกคุณล้มเหลว
‎คุณเชื่อว่าสิ่งที่ดูสมเหตุสมผล ‎ล้วนเป็นสิ่งที่พวกคุณสั่งสอนให้
‎ช้าๆ หน่อย โอลุนเด คุณได้เรียนรู้ ‎การโต้เถียงมาแน่นอน ฉันดูรู้เลย
‎แต่ความตายของพ่อคุณ ‎ก็ยังถือเป็นประเพณีอันป่าเถื่อนอยู่ดี
‎ราชาตาย ผู้นำเผ่าจึงต้องถูกฝังไปกับเขาด้วย
‎คนเราต้องมีศักดินามากขนาดไหนกัน
‎แล้วนี่ล่ะ
‎แม้เมื่อยามอยู่ท่ามกลางสงครามทำลายล้าง
‎ดูนั่นสิ
‎คุณจะนิยามมันว่าอะไร
‎การบำบัดแนวอังกฤษ
‎การประคองสุขภาพจิตท่ามกลางความโกลาหล
‎คนอื่นอาจเรียกมันว่าความเสื่อมโทรม
‎แต่มันไม่ได้น่าสนใจเลยสำหรับผม
‎“คนขาว” อย่างพวกคุณรู้วิธีเอาตัวรอด
‎ผ่านสงครามนี้ผมค่อยๆ ได้เห็นว่า
‎ศิลปะที่ยิ่งใหญ่ที่สุดของพวกคุณคือ ‎ศิลปะแห่งการเอาตัวรอด
‎แต่อย่างน้อยก็ยังมีความอ่อนน้อม ‎ที่ยอมให้คนอื่นเอาตัวรอดในแบบของตัวเอง
‎ผ่านพิธีกรรมปลิดชีพตัวเองน่ะเหรอ
‎มันเลวร้ายกว่าการสังหารหมู่เหรอ ‎สงครามที่คร่าชีวิตคนนับล้านน่ะเหรอ
‎ในสารคดีข่าวของพวกคุณ ผมได้ยินความพ่ายแพ้
‎ตลอดจนการสังหารผู้พ่ายแพ้ ‎ถูกบรรยายไว้ว่าเป็นยุทธศาสตร์อัปราชัย
‎ตอนนี้ผมรู้แล้วว่า ‎ประวัติศาสตร์ถูกสร้างมาอย่างไร
‎ผมมีเวลามากพอที่จะศึกษาคนของพวกคุณ
‎ในที่สุดผมก็ไม่เห็นสิ่งใดที่มอบสิทธิ์ให้พวกคุณ
‎มาเที่ยวตัดสินวิถีทางของคนอื่น ไม่มีสิทธิ์เลย
‎ขอทีเถอะ
‎ฟังนะ
‎คุณไม่ได้ยินอะไรนอกจาก… เสียงดนตรีนั่น
‎มันคืออะไรเหรอ
‎เสียงกลอง
‎ช้างสารล้มและไม่อาจลุกยืน
‎ได้ยินเสียงกลองไหม
‎ฟังสิ
‎ช้างสารล้มและไม่อาจลุกยืน
‎มันหลับลงดั่งขุนเขาใหญ่
‎เอเลซินทำให้เราผิดหวัง
‎เอเลซินไม่อาจทำหน้าที่ของตน
‎อิยาโลจาเคยเตือนเอเลซินแล้ว ‎เรื่องทำในสิ่งที่ถูกต้อง
‎เอเลซินไม่อาจบรรลุพันธสัญญา ‎เขาพลิกทุกสิ่งให้กลับตาลปัตร
‎เขาทอดทิ้งราชาของเราไว้ที่กลางทาง
‎ระหว่างโลกนี้กับสรวงสวรรค์
‎ช่างน่าเศร้านัก
‎โอ้ ช่างน่าเศร้า
‎นั่นไง
‎มันจบลงแล้ว
‎- แปลว่าเขา… ‎- ใช่ครับ คุณพิลคิงส์
‎พ่อของผมตายแล้ว
‎ความตั้งใจจริงของเขายิ่งใหญ่เสมอ
‎ผมรู้ว่าเขาตายแล้ว
‎คุณใจดำขนาดนี้ได้ยังไง
‎ช่างไร้ความรู้สึก
‎คุณประกาศการตายของพ่อตัวเอง ‎เหมือนคุณเป็นหมอที่กำลังมอง…
‎ศพของคนแปลกหน้า
‎คุณมันก็ป่าเถื่อนเหมือนพวกที่เหลือ
‎พ่อของผมจากไปจากใจผมเกือบเดือนแล้ว
‎นับตั้งแต่ที่ผมรู้ข่าวการจากไปของราชา
‎ผมอยู่อย่างเศร้าโศกมาแสนนาน ‎จนไม่อาจคิดว่าเขายังอยู่
‎ผมเพียงคิดถึงหน้าที่ของตัวเอง ‎ที่ต้องประกอบพิธีกรรม
‎กับร่างไร้วิญญาณของพ่อ
‎เขาเป็นคนที่สอนผมเองด้วยซ้ำ
‎ผมไม่อยากทำอะไรผิดพลาด
‎สิ่งที่อาจเป็นอันตราย ‎ต่อสวัสดิภาพของผู้คนของเรา
‎ปล่อยข้านะ!
‎เพียงความอับอายที่พวกเจ้ามอบให้ข้านั้น ‎มันก็เพียงพอแล้ว
‎ไอ้พวกคนขาว อย่ามาแตะต้องตัวข้า!
‎นั่นเสียงของพ่อผม
‎เอาตัวเขาไปไว้ที่ห้องขังในสวน
‎คืนนามให้กับข้า นามที่เจ้าพรากไปจากข้า
‎ไอ้วิญญาณผีป่าซีดเผือดไร้ชื่อเสียงเรียงนาม
‎เราก่อความไม่สงบที่นี่ไม่ได้ พาตัวเขาไป
‎ปล่อยข้านะ!
‎โอลุนเด
‎ผู้เป็นลูกมิควรแสร้งทำเป็นมองไม่เห็น ‎บุพการีแห่งตน
‎ผมไม่มีพ่อผู้ไร้หลักการ
‎ดูเหมือนคุณจะหลงใหลในดวงจันทร์นะ
‎ใช่แล้ว เจ้าเผือก
‎ฝาแฝดของเจ้าบนนั้นดึงดูดความคิดของข้า
‎เป็นค่ำคืนที่งดงามจริงๆ
‎งั้นหรือ
‎แสงสาดส่องใบไม้ ความสงบของยามค่ำ
‎เจ้าเผือก คืนนี้มิได้สงบเลย
‎คงต้องบอกว่ามันเงียบสงบนะ
‎เงียบสงัด
‎ความเงียบหมายถึงความสงบสำหรับเจ้าหรือ
‎ไม่ได้ยินที่ข้าพูดหรือ
‎ข้าบอกว่าคืนนี้มิได้สงบเลย!
‎เจ้าเผือก โลกไม่ได้สงบสุขเลย!
‎เจ้าได้ทำลายความสงบ ‎ที่ยังคงหลงเหลืออยู่บนผืนแผ่นดินนี้ไปแล้ว
‎ฟังนะ ค่ำคืนนี้โลกทั้งใบจะไม่ได้เข้าสู่นิทรา
‎ก็ยังถือว่าคุ้มค่าอยู่ดี
‎หากโลกทั้งใบจะไม่ได้หลับไปสักคืน
‎เพื่อแลกกับการช่วยชีวิตคนคนหนึ่ง
‎เจ้าไม่ได้ช่วยชีวิตข้า!
‎เจ้าเพียงทำลายชีวิตของข้า เจ้าเผือก
‎เจ้าพรากลูกชายคนแรกไปจากข้า
‎เจ้าส่งเขาไปยังแผ่นดินของเจ้า ‎เพื่อเปลี่ยนเขาให้เป็นเงาของเจ้า
‎ลูกของข้าที่ควรเจริญรอยตามข้า
‎เจ้าขโมยเขาไปจากข้า
‎พอถึงคราของข้า เจ้าก็มายับยั้งไม่ให้ข้า ‎ได้ทำหน้าที่ตามชะตากรรมของตัวเอง
‎ทำเช่นนี้ เจ้าคิดดีแล้วหรือ
‎นี่คือแผนการทำลายโลกของเจ้า
‎เจ้าไม่เข้าใจสินะ
‎คุณไม่เชื่ออย่างนั้นจริงๆ หรอก
‎แต่ฟังนะ เจ้าเผือก
‎โลกนี้ล่องลอยไปตามยถากรรม
‎และผู้คนก็ล้มหายไปด้วย
‎สิ่งที่รายล้อมเรานั้นหาไม่สิ่งใด ‎มีแต่เพียงความว่างเปล่า
‎เจ้ามายับยั้งข้าจากการทำหน้าที่ตัวเอง
‎แต่ข้ามั่นใจมากว่าลูกชายของข้า ‎คือลูกชายคนแรกที่แท้จริง
‎ตอนแรกข้าคิดว่า…
‎เขาตั้งตนเป็นปฏิปักษ์ต่อเผ่าพันธุ์ของเรา
‎แต่การได้ศึกษาความลับของศัตรูนั้น ‎ถือเป็นเรื่องดี
‎แต่ฟังนะ
‎วิญญาณของเขาจะมาลงโทษเจ้าและคนของเจ้า
‎ไม่ใช่บทสนทนาแบบที่ใครปรารถนาเลย
‎หากคุณไม่ต้องการการปลอบประโลมจากผม
‎ข้าไม่ได้ต้องการการปลอบประโลมจากเจ้า
‎ไม่ต้องมาปลอบข้า!
‎ได้เลย
‎ข้าสูญเสียเกียรติยศของความเป็นบิดาปาปา
‎และเสียงของข้าก็แตกพร่า
‎ก่อนไป ผมขอถามอะไรคุณสักอย่างได้ไหม
‎ข้าฟังเจ้าอยู่ เจ้าเผือก
‎ผมอยู่ท่ามกลางพวกคุณมานานมากพอ ‎จนได้เรียนรู้อะไรมาบ้าง
‎ผู้อาวุโสไปสู่สรวงสวรรค์อย่างน่าเศร้า
‎คุณขอให้เขารับคำทักทายของคุณ
‎คุณคิดจริงๆ เหรอ ‎ว่าเขาจากไปด้วยความเต็มใจ
‎เราทุกคนต่างหวาดกลัวต่อความตาย ‎และไม่มีใครหรอกที่อยากตายจริงๆ
‎ไซม่อน!
‎อะไรกันอีกเนี่ย
‎ผู้นำเอเลซิน ยังมีคนอยากเจอคุณอยู่
‎เพราะเธอไม่ใช่ญาติของคุณ ‎ผมจึงไม่รู้สึกว่าจำเป็นต้องยอมให้เธอเข้ามา
‎ลูกชายของคุณฝากคำพูดมากับเธอ ‎คุณตัดสินใจเองได้เลย
‎ข้ารู้ว่าเป็นใคร
‎กลิ่นของความอับอายของข้าขจรขจายไปไกล
‎ไม่ต้องใช้หมาของนักล่าที่ไหนก็ตามหาเจอ
‎นางเจอที่ซ่อนที่เจ้านำข้ามาขังไว้
‎ถ้าไม่อยากพบเธอก็บอกมาได้เลย ‎แล้วผมจะให้เธอกลับไป
‎ทำไมข้าถึงต้องไม่อยากเจออิยาโลจา
‎ทุกความอับอายของข้า
‎มันเกินจะทานทนไปแล้ว
‎ให้นางเข้ามาเถอะ ปล่อยนาง
‎เธอมาแล้ว
‎ก่อนอื่นผมอยากได้คำมั่นจากคนมีเกียรติเช่นคุณ ‎ว่าจะไม่พยายามทำอะไรโง่ๆ
‎เกียรติหรือ
‎เจ้าเผือก เจ้าต้องการคำมั่น ‎อันมีเกียรติของข้าอย่างนั้นหรือ
‎ผมรู้ว่าคุณเป็นคนมีเกียรติ
‎ข้ารู้ว่าเจ้าค้นตัวนางแล้วก่อนนางจะมาที่นี่
‎เจ้าค้นตัวนางตามอำเภอใจ ‎แต่กลับไม่กล้าแตะต้องมารดาแห่งตน
‎และผมจะนั่งอยู่ข้างนอก ‎และจับตาดูคุณแม้แค่คุณกะพริบตา
‎มีอะไรอีก
‎พวกเจ้ายังเอาเกียรติยศ ‎ศักดิ์ศรีของข้าไปไม่หมดหรือ
‎เจ้าไม่ได้ล็อกมันไว้กับโต๊ะนั่น
‎ที่เจ้าใช้เขียนรายงานประจำวันนี้หรอกหรือ
‎เกียรติยศทั้งหมดของคนของข้า ‎ที่เจ้าพรากมันไปจากพวกเขา
‎เขียนไว้ในบันทึกแห่งการขายชาติ ‎ที่ทำให้เจ้าได้เป็นเจ้านายเหนือแผ่นดินนี้
‎ถ้าคุณจะทำให้เป็นเรื่องทางการเมือง ‎เราก็คงต้องเข้มงวดกันให้หนัก
‎คุณผู้หญิง คุณต้องอยู่ภายในเส้นนี้
‎และอย่าได้เข้าใกล้ประตูห้องขัง
‎เจ้าหน้าที่ ถ้าเธอขยับไปเกินจุดนี้ ‎เป่านกหวีดได้เลยนะ ไปกันเถอะ เจน
‎เพียงจิ้งจกตุ๊กแกกลับหาญกล้ากร่างใส่นกพิราบ
‎แต่ทว่า เขากลับให้คำมั่นกับเราว่าจะต่อสู้กับอินทรี
‎ข้าไม่ได้อยากให้ท่านสงสารข้า อิยาโลจา
‎ถ้าท่านไม่ได้มีถ้อยคำใดมาบอกข้า ‎ท่านก็ไม่ควรมา ถึงแม้ว่า
‎มันจะมีแต่คำสาปแช่งทุกคำบนโลก ข้าก็จะรับฟัง
‎ข้าจะบอกกับผู้นำคนอื่นๆ
‎ว่าท่านแสดงความกล้าหาญ ‎ในการก่อสงครามเพื่อต่อต้านคนขาว
‎ที่มาช่วยท่านให้พ้นจากความตาย
‎ท่านได้แสดงความหาญกล้าจริงๆ ‎เพียงแต่เป็นความกล้าทางคำพูดเท่านั้น
‎ข้าสมควรได้รับคำด่าทอจากท่าน
‎เชิญพูดออกมาได้เลย
‎ข้าเคยเตือนแล้ว
‎ว่าอย่าได้ทิ้งเมล็ดพันธุ์แห่งคำสาปเอาไว้
‎แต่ท่านกลับไม่ยอมฟัง
‎ท่านเป็นใครจึงได้อยากมีตัวแทน
‎ในเมื่อตัวท่านเองยังไม่พร้อมจะตายด้วยซ้ำ
‎พลังของข้าทอดทิ้งข้า
‎เครื่องรางและมนตราของข้ามันไม่สัมฤทธิ์ผล
‎แม้แต่เสียงของข้ายังหมดพลัง
‎ตอนที่ข้าพยายามเรียกมันมานำทางข้า ‎ไปยังอีกฝั่งหนึ่ง
‎ท่านทรยศเรา
‎เราให้ความเคารพนบนอบท่าน
‎แม้แต่เจ้าสาวของลูกชายข้า เราก็ยอมยกให้
‎แต่ไม่เลย ท่านว่า ท่านกลับเลือก…
‎กินเศษขนมปังของพวกมันแทน
‎อิยาโลจา พอเถอะ ‎ความละอายของข้าก็หนักหนาพอแล้ว
‎ท่านยังไม่ได้เห็นอะไรเลย
‎- ข้านำชิ้นส่วนการเดินทางมากับข้าด้วย ‎- และท่านได้ปลดมันทิ้งแล้ว
‎ท่านสมควรโดนแล้ว
‎เขาผู้ทำลายประเพณีที่มีมาแต่เก่าก่อน
‎จะต้องเผชิญกับผลลัพธ์ที่จะตามมา
‎- ข้าสงสารท่านนัก ‎- ข้าไม่ต้องการความสงสารจากท่านหรือใครๆ
‎แม้แต่ข้าก็หลงกลและอยากเข้าใจเช่นกัน ‎ว่าเกิดอะไรขึ้น
‎ชายผู้หลงลืมจุดมุ่งหมายในชีวิตของตัวเอง ‎การมีตัวตนอยู่ของท่าน
‎ช่างเป็นภาพอุจาดตายิ่งนัก
‎ข้าไม่ได้บอกหรือว่าข้ามีชิ้นส่วน ‎ของการเดินทางมาด้วย
‎ตอนนี้มันกำลังเดินทางมา
‎ได้เวลาจะจากจร
‎ถึงพลบบรรจบค่ำ ได้เวลาจะจากจร
‎ถึงพลบบรรจบค่ำ
‎ได้เวลาจะจากจร
‎เอเลซิน โอบา ข้าขอถามท่าน
‎เขาว่ากันว่าต้นกล้วยนั้นสร้างตัวตายตัวแทน ‎ด้วยพืชผลลูกหลานของมันเองมิใช่หรือ
‎หรือในความคิดของท่าน ‎เป็นต้นกล้วยที่ไปแทนที่ลูกหลานของมัน
‎อิยาโลจา ทั้งหมดนี้มันหมายความว่าอะไรกันแน่
‎ข้ามิได้ขอให้ท่านแปลความ ข้าเพียงถามคำถาม
‎ต้นกล้วยหรือที่ไปแทนที่พืชผลลูกหลานของมัน
‎ตอบข้ามา!
‎มันกลับกัน
‎ท่านเองก็รู้สินะ
‎บางคนก็มีตัวตนอยู่ ‎เพียงเพื่อจะทำทุกสิ่งให้กลับตาลปัตร
‎เอเลซิน โอบา!
‎อยากให้ข้าบอกไหมว่าพระเจ้า ‎ได้พรากอะไรไปจากท่าน
‎- เกิดอะไรขึ้น ‎- นางล้ำเส้นไปขอรับ
‎เอเลซิน ดูท่านตอนนี้สิ
‎นานมาแล้ว
‎คงไม่มีใครหาญกล้าให้อิยาโลจา ‎ไปเสนอหน้าเคียงท่าน
‎ดูสารรูปของท่านตอนนี้สิ
‎ผมว่าคุณกลับไปจะดีกว่านะ
‎เจ้าเผือก
‎องค์ชายผู้มาจากมาตุภูมิของเจ้า
‎บอกข้าที
‎ยามเมื่อเขาตาย
‎เจ้าจะยังมีหน้ามาเตร็ดเตร่อยู่บนโลกนี้อีกไหม
‎เจ้าจะคิดฝังเขาไว้ที่นี่ ‎ท่ามกลางพวกเราที่เจ้าเห็นว่าต้อยต่ำไหม
‎ในแผ่นดินของเจ้า ‎ไม่ได้มีพิธีสำหรับคนตายเลยเหรอ
‎แต่เราไม่ได้บังคับให้ผู้นำของเรา ‎ฆ่าตัวตายเพื่อตามไปเป็นเพื่อนเขา!
‎เจ้าหนู ข้ามิได้มาเพื่อช่วยให้เจ้าได้เข้าใจ
‎ชายผู้นี้ที่ไม่เข้าใจอะไรมาดูหมิ่นเรา
‎ถ้าอยากรู้ ถามเขาดูก็ได้
‎เขารู้ความหมายของการข้ามผ่านของราชาดี ‎เพราะเขาไม่ใช่เด็กเมื่อวานซืน
‎เขายังรู้ด้วยว่ามันอันตรายต่อเผ่าพันธุ์ของเรา ‎เพียงไหนเมื่อบิดาที่ตายไปของเรา
‎เมื่อผู้เป็นสื่อกลางของเรารออยู่
‎โดยรู้เต็มอกว่าพวกเราได้ทรยศเขา
‎เขารู้ว่าทางเดินแคบที่ทอดยาวจะเปิดขึ้นเมื่อไร
‎และรู้ว่ามันจะไม่รอคอย
‎ผู้ละทิ้งหน้าที่แสนน่ารังเกียจ
‎ผู้ที่ต้อยต่ำกว่าราชา
‎เขารู้ว่าเขาได้ปล่อยให้ราชาของเรา ‎รอนแรมไปโดยไม่รู้ทิศทาง
‎เพื่อให้ศัตรูที่อยู่บนโลกของเราเย้ยหยัน
‎ฟังนะ สิ่งที่เราขอเจ้านั้นมันช่างเล็กน้อย
‎ปล่อยเอเลซินไป
‎และปลดปล่อยราชาของเราให้เป็นอิสระ
‎ท่านจะได้ไปพักผ่อนอย่างสงบสุข ‎กับบรรพบุรุษของท่าน
‎ทูตสวรรค์นั้นอยู่ไม่ไกล อยู่บนหลังของหญิงสาว
‎นี่เป็นเพียงส่วนน้อยนิดจากทุกคำมั่นของเขา
‎และเป็นหน้าที่ที่ลุล่วงได้ง่ายที่สุดแล้ว
‎- ได้เวลาจะจากจร ‎- ได้เวลาจะจากจร
‎ถึงพลบบรรจบค่ำ
‎- ได้เวลาจะจากจร ‎- ได้เวลาจะจากจร
‎ถึงพลบบรรจบค่ำ
‎ได้เวลาจะจากจร
‎มีอะไร บ็อบ
‎มีกลุ่มสตรีมาร้องเพลงอยู่ด้านนอกครับ
‎เปิดทางให้พวกนางเข้ามา
‎พวกเขาดูเป็นยังไงบ้าง
‎มีกันไม่มากและดูสงบดีครับ
‎- มีผู้ชายไหม ‎- อย่างมากที่สุดก็สองถึงสามคนครับ
‎ให้พวกเขาเข้ามา บ็อบ ‎เตือนให้พวกเขาควบคุมตัวเองให้ดีด้วย
‎ผมหวังว่าคุณจะเข้าใจนะ ถ้าหากมีอะไรเกิดขึ้น
‎คุณต้องรับผิดชอบ
‎คนของผมได้รับคำสั่งให้ยิงได้ทันที ‎หากมีวี่แววว่าจะเกิดปัญหา
‎เพื่อปกป้องความตายของชีวิตเดียว ‎เจ้าจะเข่นฆ่าให้มากกว่าอย่างนั้นหรือ
‎ช่างเป็นตรรกะที่ฉลาดล้ำของพวกคนเผือกจริงๆ
‎แต่อย่าได้กริ่งเกรงไป
‎องค์ชายของเจ้าจะได้หลับอย่างสุขสงบ ‎และท้ายที่สุด ราชาของเราก็เช่นกัน
‎และจะไม่มีใครร้องขออะไรเจ้าอีก
‎เจ้าทาสของราชาเผือก
‎แค่ปล่อยให้เอเลซินได้ทำตามคำมั่นของเขา
‎และพวกเราจะกลับบ้าน ‎ไปกราบกรานราชาของเรากันเอง
‎ท่านข้าหลวง อย่าได้กลัวไปเลย
‎ข้ามีสาสน์ที่จะส่งถึงราชาของข้า
‎หลังจากนั้นก็ไม่มีอะไรให้ต้องกลัวอีกแล้ว
‎โอลุนเดคงจะทำให้ลุล่วงไปแล้ว
‎ผู้นำขอให้เขาพูดคำเหล่านั้นออกมา แต่เขาปฏิเสธ
‎เขาไม่พูด ตราบที่ท่านยังมีลมหายใจ
‎แม้จากหลุมลึกที่จิตวิญญาณของข้าดำดิ่งลงไป
‎ข้าก็ยังคงพบความสุข
‎เพราะข้ายังสามารถบรรลุหน้าที่ ‎ที่มีต่อราชาผู้วายชนม์ของข้าได้
‎ถึงพลบบรรจบค่ำ
‎ได้เวลาจะจากจร
‎เมื่อเปลวไฟมอดดับ ‎เหลือไว้เพียงเศษเถ้าที่ทับถมตัวมันเอง
‎ต้นกล้วยตายไป ทดแทนตัวเองไว้ ‎ด้วยพืชผลผู้เป็นลูกหลานของมัน
‎ถึงพลบบรรจบค่ำ
‎ได้เวลาจะจากจร
‎- ถึงพลบบรรจบค่ำ ได้เวลาจะจากจร ‎- ได้เวลาจะจากจร
‎ถึงพลบบรรจบค่ำ
‎ได้เวลาจะจากจร
‎นั่นคืออะไร
‎มันคือสัมภาระที่เจ้าเป็นคนจัด เจ้าเผือก
‎เราไม่ได้มาเพื่อต่อสู้
‎ผมถามว่ามันคืออะไร
‎ปล่อยข้าไปเถอะ ข้ามีหน้าที่ที่ต้องทำ
‎ไม่มีทางเด็ดขาด
‎มีสาสน์ที่ต้องส่งถึงราชาของข้า
‎ปล่อยข้าออกไป ข้าจะได้ไปทำหน้าที่ของตัวเอง
‎หากอยากจะทำก็จงทำจากในนั้น ‎ไม่เช่นนั้นก็ไม่ต้องทำเลย
‎ผมยอมลอมชอมให้มากที่สุดแล้ว
‎ข้าต้องพูดในทางลับ ‎เหมือนกับที่บิดากระซิบข้างหูข้า
‎นั่นคือวิธีที่ข้าต้องกระซิบไป ‎ที่ข้างหูของลูกชายคนแรกของข้า
‎มันมิใช่คำที่สามารถตะโกนก้องฝากไปกับลม
‎หรือกับท้องฟ้ายามค่ำคืน ปล่อยข้าออกไป!
‎ไซม่อน…
‎อย่ามาขัด ขอร้อง
‎พวกเขาได้สังหารม้าที่ราชาทรงโปรด
‎พวกเขาได้สังหารหมาของราชา
‎พวกเขาได้แบกพวกมันจากบ้านหนึ่งสู่บ้านหนึ่ง ‎เพื่อรับคำภาวนาแด่ราชาของเรา
‎แต่เอเลซินกลับปฏิเสธไม่ยอมจากไป
‎มันยังมากไปอีกเหรอที่จะขอให้เขา ‎ได้พูดจากใจถึงใจต่อผู้ที่กำลังรอรับสาสน์
‎เอเลซิน โอบา
‎เห็นไหม แม้แต่พวกเขายังเมินหนี
‎เพื่อยับยั้งท่านจากการทำหน้าที่ตัวเอง
‎เอเลซิน โอบา
‎ข้าจะเรียกท่านแบบนี้เป็นครั้งสุดท้าย
‎จำที่ข้าเคยบอกท่านได้ไหมว่าหากท่านไม่อาจมา
‎ท่านก็ควรส่งม้าของข้ามา
‎ลิ้นของท่านถูกกระชากออกจากโคนของมันหรือ
‎ข้าเคยบอกว่าหากมีเนินเขาที่ท่านไม่อาจปีนป่าย
‎ก็เรียกม้าของข้าไป มันจะได้นำท่านไป
‎เอเลซิน ครั้งหนึ่ง…
‎ท่านเคยมีลิ้นที่แคล่วคล่องรัวได้เฉกเช่นไม้กลอง
‎ข้าเคยบอกว่าหากท่านหลงทาง ‎หมาของข้าจะนำทางให้ท่าน ตีนของมันรู้เส้นทางดี
‎ข้าเคยพูดว่าสุดท้ายแล้ว ‎หากหมู่มารมาฉุดรั้งท่านเอาไว้
‎เพียงบอกกับม้าของข้า ข้าคนนี้จะไม่รอช้า
‎นี่อย่างไรละ ผู้สงสาสน์ไปยังราชา ‎ที่ปราดเปรียวว่องไวที่สุด
‎เพื่อนร่วมทางของข้า ‎หากท่านติดตามมันไปยามที่ท่านควรจะตาม
‎เราคงไม่ต้องพูดว่าหมานั้น ‎เก่งกล้านำหน้าเจ้าของของมัน
‎ถูก
‎หากท่านไปในเวลาที่ควรจะไป
‎เราคงไม่ต้องพูดว่าม้านั้น ‎เก่งกล้านำหน้าคนขี่ของมัน
‎หากท่านได้ยกวิญญาณของตัวเอง
‎และเรียกความมุ่งมั่นที่จะละทิ้งชีวิตไป ‎ยามเมื่อเสียงกลองรัวเรียก
‎ตอนนี้เราคงไม่ต้องมาพูดว่า เงาของท่าน
‎ล้มเหลวที่จะเข้าแทนที่เจ้าของของมันที่งานพิธี
‎ยังเหลืออะไรอีก
‎พูดกับเงาของท่านสิ ‎เงาที่ป่านนี้อาจต้องไปรับใช้แทนที่ท่านอยู่
‎นี่คือผู้ส่งสาสน์ของท่าน เอเลซิน
‎ผู้ร่วมทางผู้ได้รับเลือกของราชา
‎ข้าเข้าใกล้เขาไม่ได้
‎โปรดเปิดผ้าคลุมที
‎ข้าจะส่งเสียงของข้าในส่วนลึกของความเงียบงัน
‎ดูสิ
‎เกียรติยศของท่าน เกียรติยศของตระกูลท่าน
‎และของเผ่าพันธุ์เราอยู่ตรงนี้แล้ว
‎ลูกของท่านไม่อาจทนให้เกียรติยศ ‎และศักดิ์ศรีเลือนหายจากตระกูลท่าน
‎เขาจึงยับยั้งมันด้วยชีวิตของตัวเอง
‎เอเลซิน ผู้เป็นบุตรได้พิสูจน์แล้วว่าเป็นบิดา
‎ฟันของท่านนั้นจะคมต่อไป
‎ในปากของท่านไม่มีสิ่งใดเลย ‎นอกจากเหงือกของทารก
‎เอเลซิน
‎เราวางบังเหียนของโลกใบนี้ในมือท่าน ‎แต่ท่านกลับมองดูมันหลุดมือไป
‎ท่านนั่งกอดอกเฉยเสีย
‎ขณะที่คนแปลกหน้าชั่วร้ายเปลี่ยนโลกของเรา ‎ให้กลายเป็นขุมนรกแห่งความว่างเปล่า
‎ตอนนี้ทายาทของท่านมาแทนที่ท่านแล้ว
‎เรามิใช่พระเจ้าที่จะบอกอนาคต
‎แต่เมล็ดพันธุ์ที่ยังอ่อนเมล็ดนี้ ‎กลับมาแทนที่บุพการีของมัน
‎และเราต่างรู้ดีว่าแบบนี้มันไม่ถูกไม่ควร
‎ไม่ถูกเลย
‎โลกของเรากำลังพังทลาย ‎สู่ความว่างเปล่าของคนแปลกหน้า เอเลซิน
‎เร็วสิ
‎เร็วเข้า
‎มาอุ้มเขาไว้
‎ตอนนี้ ขอให้เราจงลืมคนที่ตาย
‎ลืมแม้กระทั่งคนที่อยู่
‎ขอให้เราหันไปหาหน่อเนื้อที่ยังไม่ถือกำเนิด
‎ถึงพลบบรรจบค่ำ
‎ได้เวลาจะจากจร
‎- ถึงพลบบรรจบค่ำ ได้เวลาจะจากจร ‎- ได้เวลาจะจากจร
‎ถึงพลบบรรจบค่ำ
‎ได้เวลาจะจากจร
‎(ด้วยความอาลัยแด่บียี บันเดเล ‎1967-2022)
‎คำบรรยายโดย หนึ่งฤทัย โพธิ์แดง